CELEX: 
Language: da
Date: 2016-10-20 00:00:00
Title: KOMMISSIONENS DELEGEREDE FORORDNING (EU) …/… om fastsættelse af en udsmidsplan for fiskeri efter visse demersale arter i Middelhavet

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Et af de vigtigste formål med den fælles fiskeripolitik som fastsat i forordning (EU) nr. 1380/2013
                  1
                er at reducere store mængder uønskede fangster og gradvis at eliminere udsmid i alt EU-fiskeri. Udsmid udgør et væsentligt spild af ressourcer og har en negativ indvirkning på den bæredygtige udnyttelse af ressourcerne og den økonomiske rentabilitet i fiskeriet. Den fælles fiskeripolitik omfatter også øget regionalisering, hvorved mikroforvaltning på EU-plan undgås/minimeres, og det sikres, at reglerne tilpasses til de særlige karakteristika for det enkelte fiskeri og det enkelte havområde.
            
            
               Den fælles fiskeripolitik indeholder en række bestemmelser, som skal lette gennemførelsen af landingsforpligtelsen. Der er generelle fleksibilitetsbestemmelser, som medlemsstaterne kan anvende i forbindelse med forvaltningen af kvoter, eller hvis der som i Middelhavet er fastsat bevarelsesmæssige mindstereferencestørrelser. Derudover indeholder den fælles fiskeripolitik specifikke fleksibilitetsmekanismer, som skal gennemføres gennem flerårige planer eller, i mangel af flerårige planer, gennem såkaldte udsmidsplaner. Udsmidsplanerne betragtes som en midlertidig foranstaltning, som højst må gælde i tre år. De udarbejdes på baggrund af fælles henstillinger, som grupper af medlemsstater med en fælles interesse i de biologiske ressourcer i den samme region eller det samme havområde er nået til enighed om.
            
            
               Fra den 1. januar 2017 vil landingsforpligtelsen være obligatorisk for de demersale arter, der karakteriserer fiskeriet, og for hvilke der er fastsat en bevarelsesmæssig mindstereferencestørrelse som defineret i bilag III til forordning (EF) nr. 1967/2006 ("Middelhavsforordningen")
                  2
               . Fiskeri efter kulmule, rød mulle, almindelig tunge og dybvandsrosenreje i visse dele af Middelhavet er omfattet af denne bestemmelse.
            
            
               I henhold til artikel 15, stk. 5, i forordning (EU) nr. 1380/2013 kan en udsmidsplan indeholde følgende elementer:
            
            
               specifikke bestemmelser vedrørende fiskeri eller arter, der er omfattet af landingsforpligtelsen
            
            
               specifikke undtagelser fra landingsforpligtelsen, hvis bestemte kriterier vedrørende høj overlevelsesrate opfyldes for det pågældende fiskeri eller den pågældende art
            
            
               bestemmelser om de minimis-undtagelser i henhold til artikel 15, stk. 5, litra c), i forordning (EU) nr. 1380/2013
            
            
               bestemmelser om fangstdokumentation
            
            
               fastsættelse af bevarelsesmæssige mindstereferencestørrelser.
            
            
               På baggrund heraf: 
            
            
               1)
                     forelagde Frankrig, Italien og Spanien Europa-Kommissionen et forslag til en treårig udsmidsplan for fiskeri efter kulmule, rød mulle og muslingerne jacobsmusling, tæppemusling og venusmusling i det vestlige Middelhav (GFCM's geografiske underområder 1, 2, 5, 6, 7, 8, 9, 10 og 11)
            
            
               2)
                     forelagde Kroatien, Italien og Slovenien Europa-Kommissionen et forslag til en treårig udsmidsplan for fiskeri efter kulmule, rød mulle og almindelig tunge i Adriaterhavet (GFCM's geografiske underområder 17 og 18)
            
            
               3)
                     forelagde Cypern, Grækenland, Italien og Malta Europa-Kommissionen et forslag til en treårig udsmidsplan for fiskeri efter kulmule, rød mulle og dybvandsrosenreje i det sydøstlige Middelhav (GFCM's geografiske underområder 15, 16, 19, 20, 22, 23 og 25).
            
            
               2.HØRINGER FORUD FOR RETSAKTENS VEDTAGELSE
            
            
               (1)Udsmidsplan på baggrund af fælles henstilling for fiskeri efter demersale arter i det vestlige Middelhav (GFCM's geografiske underområder 1, 2, 5, 6, 7, 8, 9, 10 og 11).
            
            
               Med henblik på gennemførelsen af landingsforpligtelsen på regionalt plan i farvandene i det vestlige Middelhav forelagde Frankrig, Italien og Spanien den 7. juli 2016 Europa-Kommissionens tjenestegrene en fælles henstilling som grundlag for en udsmidsplan.
            
            
               I henhold til artikel 18 i forordning (EU) nr. 1380/2013 er forslaget til Kommissionens delegerede retsakt baseret på den fælles henstilling, der er udarbejdet og forelagt af de medlemsstater, som har en direkte forvaltningsmæssig interesse i fiskeriet efter kulmule, rød mulle og muslingerne jacobsmusling, tæppemusling og venusmusling i det vestlige Middelhav. Den fælles henstilling omfatter synspunkterne fra Eksekutivkomitéen for Det Rådgivende Råd for Middelhavet (MEDAC) som udtrykt den 8. juni 2016 (ref. 190/2016).
            
         
         
            
               Den fælles henstilling indeholder følgende elementer:
            
            
               det fiskeri, der er omfattet af udsmidsplanen
            
            
               en undtagelse begrundet i høj overlevelsesrate for muslingerne jacobsmusling (Pecten jacobeus), tæppemusling (Venerupis spp.) og venusmusling (Venus spp.), der fanges med mekaniserede skrabere i de geografiske underområder 1, 2, 5 og 6
            
            
               de minimis-undtagelser fra landingsforpligtelsen for fiskeri efter kulmule (Merluccius merluccius) og rød mulle (Mullus spp.) på grundlag af uforholdsmæssige omkostninger ved håndtering af uønskede fangster
            
            
               en undtagelse fra landingsforpligtelsen for fangster af fisk, der er beskadiget af rovdyr
            
            
               en forpligtelse til at gennemføre pilotprojekter om tekniske foranstaltninger med henblik på at forbedre selektiviteten ved at ændre fiskeredskaberne og/eller indføre område- eller sæsonlukninger.
            
            
               Elementerne i denne fælles henstilling, der blev forelagt af Frankrig, Italien og Spanien, om anvendelse af landingsforpligtelsen for de demersale arter, som karakteriserer fiskeriet i det vestlige Middelhav, blev evalueret af Den Videnskabelige, Tekniske og Økonomiske Komité for Fiskeri (STECF) på plenarmødet den 4.-8. juli 2016
                  3
               .
            
            
               Ifølge STECF's konklusioner er der en potentielt høj overlevelsesrate for muslingerne jacobsmusling, tæppemusling og venusmusling, der fanges med mekaniserede skrabere. Ikke desto mindre anbefaler STECF, at der gennemføres specifikke undersøgelser med henblik på at vurdere overlevelsesraten ved udsmid for muslinger i fiskeriet med mekaniserede skrabere. På baggrund af ovenstående bør medlemsstaterne i henhold til den foreslåede udsmidsplan indsamle yderligere videnskabelige argumenter for disse specifikke undtagelser. STECF vil evaluere de forelagte oplysninger efter et år for at fastslå, om undtagelsen kan bekræftes. Specifikt for undtagelsen begrundet i høj overlevelsesrate for jacobsmusling, tæppemusling og venusmusling, der fanges med mekaniserede skrabere, præciseres det i forordningen, at undtagelsen kun gælder for 2017.
            
            
               For så vidt angår de minimis-undtagelsen, konkluderede STECF, at der er behov for yderligere oplysninger til at supplere begrundelsen for denne undtagelse på grundlag af uforholdsmæssige omkostninger ved håndtering af uønskede fangster. Ikke desto mindre bemærkede STECF, at den foreslåede de minimis-undtagelse på grundlag af de indledende undersøgelser er lavere end de maksimale udsmidsrater for kulmule og rød mulle.
            
            
               Baseret på disse elementer kan udsmidsplanen for de demersale arter, der karakteriserer fiskeriet i det vestlige Middelhav, betragtes som et første skridt i retning af gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, for hvilke der er fastsat en mindstestørrelse.
            
            
               (2)Udsmidsplan på baggrund af fælles henstilling for fiskeri efter demersale arter i Adriaterhavet (GFCM's geografiske underområder 17 og 18).
            
            
               Med henblik på gennemførelsen af landingsforpligtelsen på regionalt plan i farvandene i Adriaterhavet forelagde Kroatien, Italien og Slovenien den 4. juli 2016 Europa-Kommissionens tjenestegrene en fælles henstilling som grundlag for en udsmidsplan.
            
            
               I henhold til artikel 18 i forordning (EU) nr. 1380/2013 er forslaget til Kommissionens delegerede retsakt baseret på den fælles henstilling, der er udarbejdet og forelagt af de medlemsstater, som har en direkte forvaltningsmæssig interesse i fiskeriet efter kulmule, rød mulle og almindelig tunge i Adriaterhavet. Den fælles henstilling omfatter synspunkterne fra Eksekutivkomitéen for Det Rådgivende Råd for Middelhavet (MEDAC) som udtrykt den 8. juni 2016 (ref. 190/2016).
            
            
               Den fælles henstilling indeholder følgende elementer:
            
            
               det fiskeri, der er omfattet af udsmidsplanen
            
            
               en undtagelse fra landingsforpligtelsen begrundet i høj overlevelsesrate for fiskeri efter almindelig tunge (Solea solea), der fanges med rapido (bomtrawl)
            
            
               de minimis-undtagelser fra landingsforpligtelsen for fiskeri efter kulmule (Merluccius merluccius), rød mulle (Mullus spp.) og almindelig tunge (Solea solea) på grundlag af uforholdsmæssige omkostninger ved håndtering af uønskede fangster
            
            
               en undtagelse for fangster af fisk, der er beskadiget af rovdyr
            
            
               en forpligtelse til at gennemføre pilotprojekter om tekniske foranstaltninger med henblik på at forbedre selektiviteten ved at ændre fiskeredskaberne og/eller indføre område- eller sæsonlukninger.
            
            
               Elementerne i denne fælles henstilling, der blev forelagt af Kroatien, Italien og Slovenien, om anvendelse af landingsforpligtelsen for de demersale arter, som karakteriserer fiskeriet i Adriaterhavet, blev evalueret af Den Videnskabelige, Tekniske og Økonomiske Komité for Fiskeri (STECF) på plenarmødet den 4.-8. juli 20163.
            
         
         
            
               Ifølge STECF's konklusioner er der ikke tilstrækkelige oplysninger til at vurdere, om overlevelsesraten for almindelig tunge, der fanges med rapido (bomtrawl), kan betragtes som høj. STECF anbefaler derfor, at der gennemføres specifikke undersøgelser med henblik på at vurdere overlevelsesraten ved udsmid for almindelig tunge i fiskeriet med rapido (bomtrawl). På baggrund af ovenstående bør medlemsstaterne i henhold til den foreslåede udsmidsplan indsamle yderligere videnskabelige argumenter for disse specifikke undtagelser. STECF vil evaluere de forelagte oplysninger efter et år for at fastslå, om undtagelsen kan bekræftes. Specifikt for undtagelsen begrundet i høj overlevelsesrate for almindelig tunge, der fanges med rapido (bomtrawl), præciseres det i forordningen, at undtagelsen kun gælder for 2017.
            
            
               For så vidt angår de minimis-undtagelsen, konkluderede STECF, at der er behov for yderligere oplysninger til at supplere begrundelsen for denne undtagelse på grundlag af uforholdsmæssige omkostninger ved håndtering af uønskede fangster. Ikke desto mindre bemærkede STECF, at den foreslåede de minimis-undtagelse er lavere end de maksimale udsmidsrater for disse tre arter.
            
            
               Baseret på disse elementer kan udsmidsplanen for de demersale arter, der karakteriserer fiskeriet i Adriaterhavet, betragtes som et første skridt i retning af gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, for hvilke der er fastsat en mindstestørrelse.
            
            
               (3)Udsmidsplan på baggrund af fælles henstilling for fiskeri efter demersale arter i det sydøstlige Middelhav (GFCM's geografiske underområder 15, 16, 19, 20, 22, 23 og 25).
            
            
               Med henblik på gennemførelsen af landingsforpligtelsen på regionalt plan i farvandene i det sydøstlige Middelhav forelagde Cypern, Grækenland, Italien og Malta den 4. juli 2016 Europa-Kommissionens tjenestegrene en fælles henstilling som grundlag for en udsmidsplan.
            
            
               I henhold til artikel 18 i forordning (EU) nr. 1380/2013 er forslaget til Kommissionens delegerede retsakt baseret på den fælles henstilling, der er udarbejdet og forelagt af de medlemsstater, som har en direkte forvaltningsmæssig interesse i fiskeriet efter kulmule, rød mulle og dybvandsrosenreje i det sydøstlige Middelhav. Den fælles henstilling omfatter synspunkterne fra Eksekutivkomitéen for Det Rådgivende Råd for Middelhavet (MEDAC) som udtrykt den 8. juni 2016 (ref. 190/2016).
            
            
               Den fælles henstilling indeholder følgende elementer:
            
            
               det fiskeri, der er omfattet af udsmidsplanen
            
            
               de minimis-undtagelser fra landingsforpligtelsen for fiskeri efter kulmule (Merluccius merluccius), rød mulle (Mullus spp.) og dybvandsrosenreje (Parapenaeus longirostris) på grundlag af uforholdsmæssige omkostninger ved håndtering af uønskede fangster
            
            
               en undtagelse for fangster af fisk, der er beskadiget af rovdyr
            
            
               en forpligtelse til at gennemføre pilotprojekter om tekniske foranstaltninger med henblik på at forbedre selektiviteten ved at ændre fiskeredskaberne og/eller indføre område- eller sæsonlukninger.
            
            
               Elementerne i denne fælles henstilling, der blev forelagt af Cypern, Grækenland, Italien og Malta, om anvendelse af landingsforpligtelsen for de demersale arter, som karakteriserer fiskeriet i det sydøstlige Middelhav, blev evalueret af Den Videnskabelige, Tekniske og Økonomiske Komité for Fiskeri (STECF) på plenarmødet den 4.-8. juli 20163.
            
            
               Ifølge STECF's konklusioner er der behov for yderligere oplysninger til at supplere begrundelsen for de minimis-undtagelsen på grundlag af uforholdsmæssige omkostninger ved håndtering af uønskede fangster. Ikke desto mindre bemærkede STECF, at den foreslåede de minimis-undtagelse er lavere end de maksimale udsmidsrater for disse tre arter.
            
            
               Baseret på disse elementer kan udsmidsplanen for de demersale arter, der karakteriserer fiskeriet i det sydøstlige Middelhav, betragtes som et første skridt i retning af gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, for hvilke der er fastsat en mindstestørrelse.
            
            
               3.JURIDISKE ASPEKTER AF DEN DELEGEREDE RETSAKT
            
            
               Resumé af forslaget
            
            
               Hovedformålet med lovforslaget er at vedtage foranstaltninger til at lette gennemførelsen af landingsforpligtelsen.
            
            
               I forordningen fastsættes det, for hvilke arter og hvilket fiskeri de særlige foranstaltninger vil gælde, som f.eks. de minimis-undtagelsen.
            
            
               Retsgrundlag
            
            
               Artikel 15, stk. 1, litra d), artikel 15, stk. 6, og artikel 18, stk. 1 og 3, i forordning (EU) nr. 1380/2013 og artikel 15a og 29a i forordning (EF) nr. 1967/2006.
            
         
         
            
               Nærhedsprincippet
            
            
               Forslaget henhører under Den Europæiske Unions enekompetence.
            
            
               Proportionalitetsprincippet
            
            
               Forslaget ligger inden for rammerne af de delegerede beføjelser, der er tillagt Kommissionen ved artikel 15, stk. 6, i forordning (EU) nr. 1380/2013, og går ikke videre, end hvad der er nødvendigt for at opfylde formålet med nævnte bestemmelse.
            
            
               Reguleringsmiddel/reguleringsform
            
            
               Foreslået reguleringsmiddel: Kommissionens delegerede forordning.
            
            
               Andre midler vil ikke være hensigtsmæssige af følgende grund: Kommissionen er blevet beføjet til at vedtage en udsmidsplan ved hjælp af delegerede retsakter. Medlemsstater med en direkte forvaltningsmæssig interesse har forelagt en fælles henstilling. De foranstaltninger, der er fastsat i den fælles henstilling og omfattet af nærværende forslag, er baseret på den bedste tilgængelige videnskabelige rådgivning og opfylder alle de relevante krav i artikel 18, stk. 5, i forordning (EU) nr. 1380/2013.
            
            
               KOMMISSIONENS DELEGEREDE FORORDNING (EU) …/…
            
            
               af 20.10.2016
            
            
               om fastsættelse af en udsmidsplan for fiskeri efter visse demersale arter i Middelhavet
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF
                  4
               , særlig artikel 15, stk. 6, og
            
            
               ud fra følgende betragtninger:
            
            
               (1)Målet med forordning (EU) nr. 1380/2013 er gradvis at eliminere udsmid i alt EU-fiskeri, ved at der indføres en landingsforpligtelse.
            
            
               (2)Ved artikel 15, stk. 6, i forordning (EU) nr. 1380/2013 tillægges Kommissionen beføjelse til ved delegerede retsakter at vedtage udsmidsplaner for en periode på højst tre år på grundlag af fælles henstillinger, som medlemsstaterne udarbejder i samråd med de relevante rådgivende råd.
            
            
               (3)Grækenland, Spanien, Frankrig, Kroatien, Italien, Cypern, Malta og Slovenien har en direkte forvaltningsmæssig interesse i fiskeriet i Middelhavet. Den 4. og 7. juli 2016 har disse medlemsstater efter høring af Det Rådgivende Råd for Middelhavet forelagt tre fælles henstillinger for Kommissionen vedrørende udsmidsplaner for fiskeri efter demersale arter i henholdsvis Adriaterhavet, det sydøstlige Middelhav og det vestlige Middelhav
                  5
               . Der blev indhentet videnskabelige bidrag fra relevante videnskabelige organer. I overensstemmelse med artikel 18, stk. 3, i forordning (EU) nr. 1380/2013 bør kun de foranstaltninger i de fælles henstillinger, som er i overensstemmelse med artikel 15, stk. 6, i nævnte forordning, indarbejdes i nærværende forordning.
            
            
               (4)For så vidt angår Middelhavet, indføres der ved artikel 15 i forordning (EU) nr. 1380/2013 en forpligtelse til at lande alle fangster af arter, der er underlagt fangstbegrænsninger, og fangster af arter, for hvilke der er fastsat en mindstestørrelse som defineret i bilag III til Rådets forordning (EF) nr. 1967/2006
                  6
               . I henhold til artikel 15, stk. 1, litra d), i forordning (EU) nr. 1380/2013 bør landingsforpligtelsen gælde for de arter, der karakteriserer fiskeriet, senest fra den 1. januar 2017.
            
            
               (5)I de fælles henstillinger foreslås en undtagelse fra landingsforpligtelsen for almindelig tunge (Solea solea) i Adriaterhavet og muslingerne jacobsmusling (Pecten jacobeus), tæppemusling (Venerupis spp.) og venusmusling (Venus spp.) i det vestlige Middelhav, da der kan forekomme en høj overlevelsesrate under hensyn til redskabernes specifikationer, fiskeripraksis og økosystemet.
            
            
               (6)Den Videnskabelige, Tekniske og Økonomiske Komité for Fiskeri (STECF) konkluderer i sin vurdering
                  7
               , at der er behov for flere undersøgelser for at understøtte de eksisterende resultater vedrørende høj overlevelsesrate for almindelig tunge, jacobsmusling, tæppemusling og venusmusling. Da der ikke er afgørende beviser på overlevelsesraten for disse arter, finder Kommissionen, at den undtagelse begrundet i høj overlevelsesrate, der er tilladt i henhold til artikel 15, stk. 4, litra b), i forordning (EU) nr. 1380/2013, kun bør medtages i nærværende forordning for ét år. De berørte medlemsstater bør fremsende alle relevante oplysninger til Kommissionen for at give STECF mulighed for fuldt ud at vurdere begrundelserne for undtagelsen og give Kommissionen mulighed for at gennemgå de relevante undtagelser.
            
         
         
            
               (7)På grundlag af den videnskabelige dokumentation, der er fremlagt i den fælles henstilling, og STECF's evaluering samt under hensyn til redskabernes specifikationer, det store antal arter i hvert fiskeri, fiskerimønstrene og de særlige forhold i Middelhavet (f.eks. overvægten af småfiskeri) finder Kommissionen, at der med henblik på at undgå uforholdsmæssige omkostninger ved håndtering af uønskede fangster og i henhold til artikel 15, stk. 5, litra c), nr. ii), i forordning (EU) nr. 1380/2013 bør indføres en de minimis-undtagelse i overensstemmelse med den procentsats, der foreslås i de fælles henstillinger, inden for de grænser, der er fastsat i henhold til artikel 15, stk. 5, litra c), i nævnte forordning.
            
            
               (8)For at sikre passende kontrol bør der fastsættes specifikke krav til medlemsstaterne om at opstille lister over fartøjer, der er omfattet af nærværende forordning.
            
            
               (9)Eftersom foranstaltningerne i denne forordning har en direkte indvirkning på de økonomiske aktiviteter i forbindelse med og planlægningen af EU-fartøjernes fangstsæson, bør forordningen træde i kraft umiddelbart efter offentliggørelsen. I overensstemmelse med de fælles henstillinger og under hensyntagen til den frist, der er fastsat i artikel 15, stk. 1, i forordning (EU) nr. 1380/2013, bør denne forordning finde anvendelse fra den 1. januar 2017 —
            
            
               VEDTAGET DENNE FORORDNING:
            
            
               Artikel 1
               Gennemførelse af landingsforpligtelsen
            
            
               Den landingsforpligtelse, der er omhandlet i artikel 15, stk. 1, i forordning (EU) nr. 1380/2013, gælder i Middelhavet for de fiskerier, der er opført i bilaget til denne forordning.
            
            
               Landingsforpligtelsen gælder for de arter, der er omhandlet i nævnte bilag, når de fanges i forbindelse med fiskeri i EU-farvande eller af EU-fiskerfartøjer i farvande uden for Unionen, der ikke hører under et tredjelands højhedsområde eller jurisdiktion.
            
            
               Artikel 2
               Definitioner
            
            
               1. I denne forordning forstås ved:
            
            
               a) "Middelhavet": marine farvande i Middelhavet øst for linje 5°36'V
            
            
               b) "GFCM's geografiske underområder": Den Almindelige Kommission for Fiskeri i Middelhavets (GFCM) geografiske underområder som defineret i bilag I til Europa-Parlamentets og Rådets forordning (EU) nr. 1343/2011
                  8
               
            
            
               c) "det vestlige Middelhav": GFCM's geografiske underområder 1, 2, 5, 6, 7, 8, 9, 10 og 11
            
            
               d) "Adriaterhavet": GFCM's geografiske underområder 17 og 18
            
            
               e) "det sydøstlige Middelhav": GFCM's geografiske underområder 15, 16, 19, 20, 22, 23 og 25.
            
            
               Artikel 3
               Undtagelse begrundet i høj overlevelsesrate
            
            
               1.
                     Den undtagelse fra landingsforpligtelsen, der er fastsat i artikel 15, stk. 4, litra b), i forordning (EU) nr. 1380/2013, for arter, der ifølge den videnskabelige dokumentation udviser en høj overlevelsesrate, gælder i 2017 for:
            
            
               a) almindelig tunge (Solea solea), der fanges med rapido (bomtrawl (TBB))
                  9
                i geografisk underområde 17 og 18
            
            
               b) jacobsmusling (Pecten jacobeus), der fanges med mekaniserede skrabere (HMD) i geografisk underområde 1, 2, 5 og 6
            
            
               c) tæppemusling (Venerupis spp.), der fanges med mekaniserede skrabere (HMD) i geografisk underområde 1, 2, 5 og 6
            
            
               d) venusmusling (Venus spp.), der fanges med mekaniserede skrabere (HMD) i geografisk underområde 1, 2, 5 og 6.
            
         
         
            
               2.
                     Almindelig tunge (Solea solea), jacobsmusling (Pecten jacobeus), tæppemusling (Venerupis spp.) og venusmusling (Venus spp.), der fanges under de omstændigheder, som er omhandlet i stk. 1, genudsættes straks i det område, hvori de er fanget.
            
            
               3.
                     Inden den 1. maj 2017 fremsender de medlemsstater, der har en direkte forvaltningsmæssig interesse i fiskeriet i Middelhavet, Kommissionen yderligere data om udsmid, som supplerer dataene i de fælles henstillinger af 4. og 7. juli 2016, og enhver anden form for videnskabelige oplysninger, der underbygger den undtagelse, som er fastsat i stk. 1. Den Videnskabelige, Tekniske og Økonomiske Komité for Fiskeri (STECF) vurderer disse data og oplysninger senest juli 2017.
            
            
               Artikel 4
               De minimis-undtagelse
            
            
               Uanset artikel 15, stk. 1, i forordning (EU) nr. 1380/2013 må følgende mængder af arter, der karakteriserer fiskeriet som anført i bilaget til nærværende forordning, smides ud i henhold til artikel 15, stk. 4, litra c), i forordning (EU) nr. 1380/2013:
            
            
               a) i det vestlige Middelhav (punkt 1 i bilaget):
            
            
               i) for kulmule (Merluccius merluccius) og rød mulle (Mullus spp.) op til højst 7 % i 2017 og 2018 og op til højst 6 % i 2019 af de samlede årlige fangster af disse arter fra fartøjer, der anvender trawl 
            
            
               ii) for kulmule (Merluccius merluccius) og rød mulle (Mullus spp.) op til højst 1 % af de samlede årlige fangster af disse arter fra fartøjer, der anvender gællegarn
            
            
               b) i Adriaterhavet (punkt 2 i bilaget): 
            
            
               i) for kulmule (Merluccius merluccius) og rød mulle (Mullus spp.) op til 7 % i 2017 og 2018 og op til 6 % i 2019 af de samlede årlige fangster af disse arter fra fartøjer, der anvender trawl
            
            
               ii) for kulmule (Merluccius merluccius) og rød mulle (Mullus spp.) op til 1 % af de samlede årlige fangster af disse arter fra fartøjer, der anvender gællegarn
            
            
               iii) for kulmule (Merluccius merluccius) og rød mulle (Mullus spp.) op til 1 % af de samlede årlige fangster af disse arter fra fartøjer, der anvender rapido (bomtrawl)
            
            
               iv) for almindelig tunge (Solea solea) op til 3 % i 2017 og 2018 og op til 2 % i 2019 af de samlede årlige fangster af denne art fra fartøjer, der anvender trawl 
            
            
               v) for almindelig tunge (Solea solea) 0 % af de samlede årlige fangster af denne art fra fartøjer, der anvender gællegarn
            
            
               c) i det sydøstlige Middelhav (punkt 3 i bilaget):
            
            
               i) for kulmule (Merluccius merluccius) og rød mulle (Mullus spp.) op til 7 % i 2017 og 2018 og op til 6 % i 2019 af de samlede årlige fangster af disse arter fra fartøjer, der anvender trawl
            
            
               ii) for kulmule (Merluccius merluccius) og rød mulle (Mullus spp.) op til 1 % af de samlede årlige fangster af disse arter fra fartøjer, der anvender gællegarn 
            
            
               iii) for dybvandsrosenreje (Parapenaeus longirostris) op til 7 % i 2017 og 2018 og op til 6 % i 2019 af de samlede årlige fangster af denne art fra fartøjer, der anvender trawl.
            
            
               Artikel 5
               Fartøjsliste
            
            
               1.
                     De berørte medlemsstater fastsætter i overensstemmelse med kriterierne i bilaget til denne forordning, hvilke fartøjer der er omfattet af landingsforpligtelsen for hvert fiskeri.
            
            
               2.
                     Senest den 31. december 2016 forelægger de berørte medlemsstater via det sikre EU-websted for fiskerikontrol Kommissionen og de øvrige medlemsstater listerne over alle de fartøjer, der fisker efter kulmule, rød mulle, almindelig tunge og dybvandsrosenreje. Medlemsstaterne sørger for, at disse lister til enhver tid er ajourført.
            
         
         
            
               Artikel 6
               Ikrafttræden og anvendelse
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Den anvendes fra den 1. januar 2017 til den 31. december 2019.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
            
               Udfærdiget i Bruxelles, den 20.10.2016.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
            
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (
                  EUT L 354 af 28.12.2013, s. 22
                  ).
               
               
                  
                     (2)
                  
                        Rådets forordning (EF) nr. 1967/2006 af 21. december 2006 om forvaltningsforanstaltninger til bæredygtig udnyttelse af fiskeressourcerne i Middelhavet, om ændring af forordning (EØF) nr. 2847/93 og om ophævelse af forordning (EF) nr. 1626/94 (
                  EUT L 409 af 30.12.2006, s. 11
                  ). 
               
               
                  
                     (3)
                  
                        Reports of the Scientific, Technical and Economic Committee for Fisheries (STECF) – Evaluation of the landing obligation joint recommendations (STECF-16-10). 2016. Den Europæiske Unions Publikationskontor, Luxembourg, EUR XXXX EN, JRC XXXX, XXX, s. Tilgængelig 
                  her
                  .
               
               
                  
                     (4)
                  
                        EUT L 354 af 28.12.2013, s. 22.
               
               
                  
                     (5)
                  
                        i) Udsmidsplan for fiskeri efter demersale arter i Adriaterhavet (geografisk underområde 17 og 18) – fælles henstilling fra ADRIATICA-Gruppen på Højt Plan (Kroatien, Italien og Slovenien), ii) Udsmidsplan for fiskeri efter demersale arter i det sydøstlige Middelhav (geografisk underområde 15, 16, 19, 20, 22, 23 og 25) – fælles henstilling fra SUDESTMED-Gruppen på Højt Plan (Cypern, Grækenland, Italien og Malta) og iii) Udsmidsplan for fiskeri efter demersale arter i det vestlige Middelhav (geografisk underområde 1, 2, 5, 6, 7, 8, 9, 10 og 11) – fælles henstilling fra PESCAMED-Gruppen på Højt Plan (Frankrig, Italien og Spanien).
               
               
                  
                     (6)
                  
                        Rådets forordning (EF) nr. 1967/2006 af 21. december 2006 om forvaltningsforanstaltninger til bæredygtig udnyttelse af fiskeressourcerne i Middelhavet, om ændring af forordning (EØF) nr. 2847/93 og om ophævelse af forordning (EF) nr. 1626/94 (
                  EUT L 409 af 30.12.2006, s. 11
                  ).
               
               
                  
                     (7)
                  
                        Reports of the Scientific, Technical and Economic Committee for Fisheries (STECF) – Evaluation of the landing obligation joint recommendations (STECF-16-10). 2016. Den Europæiske Unions Publikationskontor, Luxembourg, EUR XXXX EN, JRC XXXX, XXX, s. Tilgængelig 
                  her
                  .
               
               
                  
                     (8)
                  
                        Europa-Parlamentets og Rådets forordning (EU) nr. 1343/2011 af 13. december 2011 om visse bestemmelser for fiskeri i aftaleområdet for GFCM (Den Almindelige Kommission for Fiskeri i Middelhavet) og om ændring af Rådets forordning (EF) nr. 1967/2006 om forvaltningsforanstaltninger til bæredygtig udnyttelse af fiskeressourcerne i Middelhavet (EUT L 347 af 30.12.2011, s. 44).
               
               
                  
                     (9)
                  
                        Redskabskoderne i denne forordning henviser til koderne i bilag XI til Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik. For de fartøjer, der har en længde overalt på mindre end 10 m, henviser redskabskoderne i dette skema til koder i FAO-klassificeringen af redskaber.
               
            
      
    ---documentbreak--- 
      
         
         
            
               BILAG
            
            
               1. Det vestlige Middelhav
            
            
                     
                        Redskabskode
                     
                  
                  
                     
                        Fiskeredskaber
                     
                  
                  
                     
                        Landingsforpligtelse
                     
                  
               
                     
                        OTB, OTT, PTB, TBN, TBS, TB, OT, PT og TX
                     
                  
                  
                     
                        Trawl
                     
                  
                  
                     
                        Kulmule og rød mulle, når de samlede landinger af de arter pr. fartøj i 2014 og 2015 udgør mere end 25 % af det pågældende fartøjs samlede landinger af alle arter.
                     
                  
               
                     
                        GNS, GN, GND, GNC, GTN, GTR og GEN
                     
                  
                  
                     
                        Gællegarn og toggegarn
                     
                  
                  
                     
                        Kulmule og rød mulle, når de samlede landinger af de arter pr. fartøj i 2014 og 2015 udgør mere end 25 % af det pågældende fartøjs samlede landinger af alle arter.
                     
                  
               
                     
                        LL, LLS, LLD, LX, LTL, LHP og LHM
                     
                  
                  
                     
                        Langliner
                     
                  
                  
                     
                        Kulmule og rød mulle, når de samlede landinger af de arter pr. fartøj i 2014 og 2015 udgør mere end 25 % af det pågældende fartøjs samlede landinger af alle arter.
                     
                  
               
            
               2. Adriaterhavet
            
            
                     
                        Redskabskode
                     
                  
                  
                     
                        Fiskeredskaber
                     
                  
                  
                     
                        Landingsforpligtelse
                     
                  
               
                     
                        OTB, OTT, PTB, TBN, TBS, TB, OT, PT, TX og TBB
                     
                  
                  
                     
                        Trawl
                     
                  
                  
                     
                        Kulmule, rød mulle og almindelig tunge, når de samlede landinger af de arter pr. fartøj i 2014 og 2015 udgør mere end 25 % af det pågældende fartøjs samlede landinger af alle arter.
                     
                  
               
                     
                        GNS, GN, GND, GNC, GTN, GTR og GEN
                     
                  
                  
                     
                        Gællegarn og toggegarn
                     
                  
                  
                     
                        Kulmule, rød mulle og almindelig tunge, når de samlede landinger af de arter pr. fartøj i 2014 og 2015 udgør mere end 25 % af det pågældende fartøjs samlede landinger af alle arter.
                     
                  
               
            
               3. Det sydøstlige Middelhav
            
            
                     
                        Redskabskode
                     
                  
                  
                     
                        Fiskeredskaber
                     
                  
                  
                     
                        Landingsforpligtelse
                     
                  
               
                     
                        OTB, OTT, PTB, TBN, TBS, TB, OT, PT og TX 
                     
                  
                  
                     
                        Trawl
                     
                  
                  
                     
                        Kulmule, rød mulle og dybvandsrosenreje, når de samlede landinger af de arter pr. fartøj i 2014 og 2015 udgør mere end 25 % af det pågældende fartøjs samlede landinger af alle arter.
                     
                  
               
                     
                        GNS, GN, GND, GNC, GTN, GTR og GEN
                     
                  
                  
                     
                        Gællegarn og toggegarn
                     
                  
                  
                     
                        Kulmule og rød mulle, når de samlede landinger af de arter pr. fartøj i 2014 og 2015 udgør mere end 25 % af det pågældende fartøjs samlede landinger af alle arter.